Fis-26 ta' Ottubru 2016, il-Kunsill għarraf lill-Parlament Ewropew li ma jistax jaċċetta l-emendi kollha tiegħu għall-baġit tal-UE għall-2017, adottat fl-istess jum. Dan jagħti bidu għal perjodu ta' konċiljazzjoni ta' tliet ġimgħat li jibda fit-28 ta' Ottubru biex il-Kunsill u l-Parlament ikunu jistgħu jirriżolvu d-differenzi tagħhom sas-17 ta' Novembru. "Qed nieħu gost nara li l-Kunsill u l-Parlament għandhom l-istess objettivi għall-baġit tal-UE għall-2017: li dan jippermetti li l-UE tindirizza l-kriżi tal-migrazzjoni, issaħħaħ is-sigurtà, tagħti spinta lit-tkabbir u toħloq l-impjiegi. Għalhekk ninsab fiduċjuż li ser inkunu nistgħu naqblu dwar l-aħjar baġit possibbli għall-UE - baġit li jibbenefika lill-kontribwenti fiskali tal-UE, liċ-ċittadini u lill-kumpaniji Ewropej", qal is-Sur Ivan Lesay, segretarju tal-istat għall-finanzi tas-Slovakkja u President tal-Kunsill. Fil-fehma tal-Kunsill l-isfidi ewlenin biex jintlaħaq ftehim dwar il-baġit tal-UE għall-2017 huma relatati ma': il- qafas finanzjarju pluriennali għall-2014-2020; il-Parlament irid li l-livell ta' impenji jkun ħafna ogħla mil-limiti massimi tan-nefqa tal-QFP; dan ifixkel serjament il-kapaċità tal-UE li tirreaġixxi għal ħtiġijiet mhux previsti estimi tal-ħtiġijiet ta' pagamenti għall-2017 ; il-Parlament irid li l-livell ta' pagamenti jkun ogħla mill-estimi tal-ħtiġijiet; dan iġiegħel lill-istati membri jipprovdu aktar kontribuzzjonijiet milli meħtieġa għall-baġit tal-UE fi żmien meta dawn qed jitħabtu biex jikkonsolidaw il-finanzi pubbliċi tagħhom il- ftehim li ntlaħaq mal-Kunsill fl-2015 dwar il-finanzjament tal-fond Ewropew għal investimenti strateġiċi ; il-Parlament jitlob li dan il-ftehim jerġa' jinfetaħ; dan inaqqas il-marġini finanzjarju tal-UE biex tilħaq ħtiġijiet mhux mistennija għal riċerka u nfiq ieħor orjentat fil-futur tal-istituzzjonijiet tal-UE li jnaqqsu l-persunal tagħhom b'5% sal-2017 ; il-Parlament irid jillimita t-tnaqqis tal-persunal tiegħu għal livell li huwa ħafna inqas minn din il-mira; dan joħloq ir-riskju li tiddgħajjef il-kredibbiltà tal-Parlament u tal-Unjoni Ewropea, kollha kemm hi ambitu tat-taħditiet ta' konċiljazzjoni ; il-Parlament irid jiddiskuti l-baġit annwali tal-UE u l-analiżi ta' nofs it-terminu tal-QFP bħala pakkett; dan ikollu l-effett li jiġu amalgamati żewġ fajls li huma soġġetti għal proċeduri ta' deċiżjoni differenti ħafna, u għalhekk għandhom jiġu ttrattati bħala żewġ settijiet separati ta' negozjati Kuntest Fl-abbozz ta' baġit għall-2017 il- Kummissjoni pproponiet li l-livell totali ta' impenji jiġi stabbilit għal EUR 157.66 biljun u dak ta' pagamenti għal EUR 134.90 biljun. Il-pożizzjoni tal- Kunsill , adottata fit-12 ta' Settembru, tammonta għal EUR 156.38 biljun f'impenji u EUR 133.79 biljun f'pagamenti. jitlob li l-impenji totali jiżdiedu għal EUR 162.42 biljun u l-pagamenti totali għal EUR 138.03 biljun. Dan huwa EUR 3.26 biljun f'impenji aktar mil-limiti massimi tal-QFP. Fir-rigward tal-għadd tal-persunal, skont il-metodoloġija applikata b'mod ugwali mill-Kummissjoni għall-istituzzjonijiet kollha, bejn l-2013 u l-2017 il-Kunsill u l-Kummissjoni ser ikunu naqqsu l-pożizzjonijiet fit-tabella tal-persunal tagħhom b'5.0%; b'kuntrast ma' dan, it-tnaqqis fil-persunal tal-Parlament ser jammonta għal 2.3% matul l-istess perjodu. F'Diċembru 2013, it-tliet istituzzjonijiet impenjaw ruħhom li jnaqqsu l-għadd tal-persunal tagħhom b'5% bejn l-2013 u l-2017. Il-konċiljazzjoni ser tkopri wkoll l-ittra emendatorja Nru 1 għall-2017 li għandha l-għan li żżid l-appoġġ biex tingħata spinta lit-tkabbir, jinħolqu l-impjiegi u jiġu indirizzati l-kawżi sottostanti tal-migrazzjoni u li taġġorna l-abbozz ta' baġit tagħha skont l-aħħar estimi tal-ħtiġijiet għall-agrikoltura. La l-Kunsill u lanqas il-Parlament għadhom ma ħadu pożizzjoni dwar l-ittra emendatorja. Il-passi li jmiss Il-kumitat ta' konċiljazzjoni ser jiltaqa' fit-8 ta' Novembru u fis-16 ta' Novembru. F'din l-aħħar data ser jiltaqa' Kunsill Ecofin/Baġit sabiex jipprovdi gwida lill-presidenza għad-diskussjonijiet mal-Parlament. Jekk ma jintlaħaq l-ebda qbil sa tmiem il-perjodu ta' konċiljazzjoni fis-17 ta' Novembru, il-Kummissjoni ser ikollha tippreżenta abbozz ta' baġit ġdid għall-2017. Pożizzjoni tal-Kunsill Baġit tal-UE għall-2017: Il-Kunsill jitlob lill-PE biex jislet it-tagħlimiet ġusti mill-2016